Jiru “Chelsi”dan ketishi mumkin

Fransiyalik hujumchi Olivye Jiru Londonning “Chelsi” klubini tark etishi mumkin. Bu haqda Soccer Link xabar bermoqda.

Ta’kidlanishicha, “Lion” yanvardagi transferlar vaqtida Olivye bo‘yicha “Chelsi”ga taklif bilan chiqadi.
Qishda “sherlar”ning asosiy hujumchisi Mussa Dembele “Manchester Yunayted”ga o‘tib ketishi kutilmoqda. Shu boisdan “Chelsi” zaxirasida o‘tirishdan norozi bo‘lib turgan Jiruni jamoaga olib kelmoqchi.
Qayd etish joiz, Jiru joriy mavsum Premyer Ligada atigi 4 ta o‘yin o‘tkazdi va bitta ham gol urgani yo‘q.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!